EkBass/fiwiki-20250220-pages-articles huggingface dataset:
Gösta Löfgren (suomalainen jalkapalloilija)

Gösta Bernhard Löfgren (30. syyskuuta 1891 Helsinki – 21. helmikuuta 1932 Helsinki) oli suomalainen jalkapalloilija, joka pelasi Suomen jalkapallomaajoukkueessa vuoden 1912 kesäolympialaisissaKristiina Markkanen, Tukholman ihme, Helsingin Sanomat 4.7.2010 sivu C 7. Pelipaikaltaan hän oli puolustaja. Löfgren pelasi Tukholman olympialaisissa Suomen jokaisessa neljässä ottelussa, mukaan lukien 9–0-tappioon päättynyt pronssiottelu Alankomaita vastaan. Hän pelasi myös kahdessa muussa maaottelussa. Löfgren edusti HIFK:ta. Hän saavutti SM-hopeaa vuonna 1912. == Lähteet == * * Löfgren FIFAn sivustolla * Olympians from Finland ===Viitteet=== Luokka:Suomalaiset jalkapalloilijat Luokka:Vuonna 1891 syntyneet Luokka:Vuonna 1932 kuolleet
AIM-7 Sparrow

AIM-7 Sparrow ("Varpunen") on yhdysvaltalainen, puoliaktiivinen, tutkahakuinen keskimatkan ilmasta-ilmaan-ohjus. Se on ollut muun muassa Yhdysvaltain laivaston, merijalkaväen ja ilmavoimien käytössä. Ohjus on ollut länsimaiden käytössä 1950-luvun lopulta 2000-luvun alkuun asti. Yhdysvalloissa se on väistynyt AIM-120 AMRAAM:n tultua käyttöön. Sen viimeisin versio on AIM-7P, johon olemassa olevia ohjuksia on päivitetty. Ohjuksen varsinainen kehitystyö on kuitenkin päättynyt. == Ohjuksen kehitys == Ohjuksen kehittely aloitettiin 1940-luvun lopulla Yhdysvaltain laivaston ohjelmassa ohjattavan rakettiaseen saamiseksi ilmasta-ilmaan -käyttöön.Gunston s. 228 Ohjus saatiin palveluskäyttöön 1950-luvun lopussa ja oli eräs ensimmäisiä lajissaan. Kuten kaikkien vastaavien ohjusten on sen puoliaktiivisuuden heikkoutena jatkuva tutkalähetteen tarve ampuvasta koneesta.Ilmavoimat 1991 s. 82 Tämä sitoo ampuvan koneen osoittamaan maalia osumaan tai ohimenoon asti. Jos tässä tilanteessa joutuu väistämään vihollisen hyökkäyksiä se voi aiheuttaa tutkalukituksen menettämisen, jolloin ohjus eksyy. Ohjuksesta tehtiin sekä tavanomainen kiskolta ammuttava versio että runkoon asennettava versio. Laukaisulaitteessa oli tällöin heittäjä, joka irrotti ohjuksen ennen moottorin käynnistymistä. Asetta käytettiin Vietnamissa, missä sen menestys oli heikkoa. Tämä johtui mm. pitkästä minimilaukaisuetäisyydestä ja yleisestä epäluotettavuudesta, jota trooppinen ilmasto korosti. Italiassa ja Isossa- Britanniassa ohjuksesta kehitettiin parannetut versiot nimillä Aspide ja Skyflash. RIM-7 Sea Sparrow on AIM-7 -ohjuksesta kehitetty ilmatorjuntaohjus merivoimille. Tutkan tuhoamiseen tarkoitettu AGM-45 Shrike -ohjus kehitettiin Sparrow-ohjuksesta yhdistämällä sen moottoriin ja runkoon tutkasäteilyn ilmaisin. Kaavaillun R- version kehitys lopetettiin korkeiden kustannusten vuoksi. ==Tekniset tiedot== Lähde: Ilmavoimat taulukko s. 92 * Puoliaktiivinen * Laukaisuetäisyys minimi 600 m * Poispäin lentävää maalia vastaan maksimi toimintamatka 50 km, kohtilentävä 100 km * Pituus 3,70 m * Evien kärkiväli 1 m * Läpimitta 20 cm * Paino 228 kg josta taistelukärki 40 kg Taistelukärjessä on räjähteen ympärillä toisiinsa sidottuja metallitankoja. Räjähdyksessä niistä muodostuu laajeneva, leikkaava rengas. * Nopeus Mach 4 ==Lähteet== * * === Viitteet === == Aiheesta muualla == Luokka:Yhdysvaltalaiset ilmataisteluohjukset
Rullaluistinhockey kesäolympialaisissa 1992

Rullaluistinhockey oli ensimmäisen ja toistaiseksi ainoan kerran kesäolympialaisten ohjelmassa näytöslajina Barcelonassa 1992. Mukana oli 12 joukkuetta. Barcelonan kisojen rullaluistinhockeyn näytösturnaukseen valittiin joukkueet vuoden 1991 MM-kilpailujen menestyksen perusteella. MM-kisojen kahdestatoista parhaasta maasta mukaan pääsivät muut paitsi Chile, joka korvattiin yhdellä aasialaisella maalla. Kiinan kieltäydyttyä osallistumasta Aasian kiintiöpaikan sai Japani. Olympialaisten rullaluistinhockeyottelut pelattiin neljällä paikkakunnalla: Barcelonassa, Vicissä, Sant Sadurní d'Anoiassa ja Reusissa. Joukkueet jaettiin kahteen alkulohkoon. Lohkossa A pelasivat Portugali, Argentiina, Italia, Yhdysvallat, Sveitsi ja Japani. Lohkon B joukkueet olivat Alankomaat, Brasilia, Espanja, Saksa, Angola ja Australia. Molempien lohkojen kolme parasta joukkuetta pääsivät mukaan välieräsarjaan, jonka kaksi parasta ratkaisivat koko turnauksen voiton loppuottelussa. Turnauksen loppuottelussa Argentiina voitti isäntämaa Espanjan jatkoajalla maalein 8–6 ja vei kultamitalit. Espanja sai hopeaa ja Italia pronssia. Seuraaville sijoille päätyivät Portugali, Brasilia, Alankomaat, Yhdysvallat ja Saksa. Kisojen parhaat maalintekijät olivat italialainen Francesco Amato (32 maalia) ja portugalilainen António Neves (24 maalia). ==Lähteet== * Luokka:Kesäolympialaiset 1992 Luokka:Näytöslajit
Ragnar Wickström

August Ragnar Wickström (12. joulukuuta 1892 Mikkeli – 3. toukokuuta 1950) oli suomalainen jalkapalloilija, joka pelasi Suomen jalkapallomaajoukkueessa vuoden 1912 kesäolympialaisissa. Hän oli ammatiltaan konttoripäällikkö.Kristiina Markkanen, Tukholman ihme, Helsingin Sanomat 4.7.2010 sivu C 7 Wickström edusti Suomea Tukholman olympialaisissa kolmessa ottelussa. Hän loukkaantui välieräottelussa Englantia vastaan eikä pelannut pronssiottelussa, jossa Suomi kohtasi Alankomaat. Vuosina 1912–1923 hän pelasi yhteensä 17 maaottelua ja teki niissä kaksi maalia. Kotimaassaan Wickström edusti Kronohagens Idrottsföreningiä, jonka riveissä hän voitti Suomen mestaruuden vuosina 1913, 1915 ja 1916. Hän oli myös KIF:n ensimmäinen puheenjohtaja vuosina 1908–1912. == Lähteet == * * Wickström FIFAn sivustolla * Olympians from Finland ===Viitteet=== Luokka:Suomalaiset jalkapalloilijat Luokka:Suomalaiset jalkapallotuomarit Luokka:Vuonna 1892 syntyneet Luokka:Vuonna 1950 kuolleet
Vala Flosadóttir

Vala Flosadóttir (s. 16. helmikuuta 1978 Reykjavík) on islantilainen seiväshyppääjä ja olympiamitalisti. Valan uran suurin saavutus on pronssimitali Sydneyn olympialaisissa 2000 omalla ja maansa ennätyksellä 450 senttimetriä. Hän on voittanut sisäratojen MM-hopeaa 1999, sisäratojen EM- pronssia 1998 ja kultaa vuonna 1996. Vala on sijoittunut myös vuoden Pariisin vuoden 1997 MM-hallikilpailujen kahdeksanneksi, Sevillan 1999 MM-kisojen kahdenneksitoista ja vuoden 2000 Gentin EM-hallikilpailujen neljänneksi. ==Lähteet== * Luokka:Islantilaiset seiväshyppääjät Luokka:Islantilaiset olympiamitalistit Luokka:Vuonna 1978 syntyneet Luokka:Elävät henkilöt
Chambéry

Chambéry on kaupunki Ranskassa Rhône-Alpesin alueella ja Savoien departementissa, jonka pääkaupunki Chambéry myös on. Chambéryn pinta-ala on 20,99 neliökilometriä ja siellä on virallisen arvion mukaan 60 900 asukasta. Chambéry on merkittävä historiallinen kaupunki, sillä se oli Savoijin ruhtinaskunnan pääkaupunki. == Maantiede == Chambéry 55 kilometriä pohjoiseen Grenoblesta hieman Ranskan suurimman luonnollisen järven Lac du Bourget'n eteläpuolella. Kaupunki on rakennettu laaksoon, joka erottaa Chartreusen massiivin ja Bauges'n massiivin ylänköalueet toisistaan. == Historia == Chambéry kasvoi Savoijin kreivin Tomas III:n vuonna 1232 rakentaman linnan ympärille. Kaupungista tuli pian koko ruhtinaskunnan pääkaupunki ja se nautti vauraudesta 1300- ja 1400-luvuilla. Vaikka Savoijin pääkaupunki siirrettiin vuonna 1562 Torinoon, Chambéry oli edelleen merkittävä taloudellinen ja kulttuurinen keskus. Ranskaan Chambéry liitettiin vuonna 1860. Kuitenkin edelleen Chambéry on säilyttänyt italialaisen leimansa ja voimakkaan alueellisen identiteettinsä. == Lähteet == == Aiheesta muualla == *Kaupungin kotisivut *Chambéryn turistikeskus Luokka:Ranskan kaupungit Luokka:Savoien kunnat
Charlie Munger

Charles Thomas ”Charlie” Munger (1. tammikuuta 1924 Omaha, Nebraska – 28. marraskuuta 2023https://www.berkshirehathaway.com/news/nov2823.pdf) oli yhdysvaltalainen miljardööri sijoittaja, joka tunnettiin Berkshire Hathawayn varapuheenjohtajana. Hän oli myös Kalifornian Pasadenassa pääpaikkaansa pitävän Wesco Financial Corporationin puheenjohtaja vuosina 1984–2011, sekä Daily Journal Corporationin hallituksen puheenjohtaja ja Costcon hallituksen pitkäaikainen jäsen. Munger oli työssään Berkshire Hathaway -yhtiössä Warren Buffettin läheinen kumppani. Alun alkaen juristiksi kouluttautunut Munger saavutti huomattavan aseman Munger, Tolles & Olson -lakifirmassa, jossa hän työskenteli vuoteen 1965. ==Näkemyksiä== Toukokuussa 2019 Munger sanoi, että eriarvoistuminen johtuu kansantalouden elvyttämiseen käytetystä setelirahoituksesta, joka aiheutti matalat korot ja pörssiosakkeiden hintojen nousun. Eriarvoistuminen Mungerin mukaan johtuu siitä, että vain joillakin oli pörssiosakkeita joiden hinnat nousivat. Mungerin mielestä eriarvoisuus korjautuu itsestään ajan kuluessa.https://finance.yahoo.com/news/charlie- munger-inequality-go-away-by-itself-004621730.html ==Lähteet== Luokka:Yhdysvaltalaiset liikemiehet Luokka:Yhdysvaltalaiset miljardöörit Luokka:Vuonna 1924 syntyneet Luokka:Vuonna 2023 kuolleet
Kouvolan salainen tutkijakomitea

thumb|Kouvolan tutkijakomitea Kouvolan salainen tutkijakomitea oli Suomen sisällissodan aikana keväällä 1918 toiminut punaisen puolen oikeusistuin, joka tuomitsi Kouvolassa vastavallankumouksellisia kuolemaan. Sen jäsenet olivat sisällissodan jälkeen Suomen etsityimmät punakapinalliset. Komitea tuomitsi kuolemaan satakunta suojeluskuntalaista ja valkoisten kannattajaa, joista useimmat päätyivät ammuttaviksi joko Kouvolan veripeltoon tai Kymijokeen. Suuri osa ammutuista oli Kymiyhtiön työntekijöitä. ==Komitean jäsenet== *Kaarlo Korja (puheenjohtaja) *Vihtori Saarinen (puheenjohtaja) *Jalmar Mankki *Hjalmar Laakso *Arvid Adamsson *David Käyhty *Antton Aartelo Tuomioistuimen ensimmäinen puheenjohtaja oli Kaarlo Korja, ja hänen jälkeensä Vihtori Saarinen -niminen työmies. Saarinen kuului punakaartin radikaaliin siipeen, joka vaati vastavallankumouksellisille ankaria rangaistuksia. Hän esimerkiksi ammutti Kymiyhtiön pääjohtajan Gösta Björkenheimin Korian sillalla 28. huhtikuuta. Aartelo kuoli vankileirillä, loput pääsivät vapaaksi 1920-luvun puolenvälin jälkeen. Vihtori Saarinen jäi junan alle Helsingissä 1945. . He yrittivät sodan jälkeen paeta Venäjälle mutta jäivät kiinni Uudellakirkolla ja saivat myöhemmin elinkautiset vankeusrangaistukset. == Katso myös == * Kouvolan ja Korian joukkomurhat *Vallankumouksellinen Ylioikeus *Vallankumousoikeus == Lähteet == * Turunen, Mirja: Veripellot, sisällissodan surmatyöt Pohjois-Kymenlaaksossa 1918, Atena, 2005 === Viitteet === Luokka:Suomen sisällissota Luokka:Punainen terrori Luokka:Kouvolan historia Luokka:Suomen entiset tuomioistuimet
Bonnie Lou

Mary Jo Kath, taiteilijanimeltään Bonnie Lou (27. lokakuuta 1924 Towanda, Illinois – 8. joulukuuta 2015 Cincinnati, Ohio) oli yhdysvaltalainen rock ’n’ roll- ja countrylaulaja. Hän kuuluu Rockabilly Hall of Fameen. Lou, joka oli jo aiemmin luonut huomattavan radiouran, nousi maineeseen levyttävänä artistina 1950-luvulla. Menestyssinglejä olivat ”Seven Lonely Days”, ”Tennessee Big Walk” ja ”Daddy-O”; musiikkia syntyi myös yhteistyössä Rusty Yorkin kanssa. Uraansa televisiossa jatkanut Lou pääsi mukaan juontamaan Paul Dixon Show’ta. Vaikka hän vetäytyi hiljalleen, häneltä ilmestyi kokoelmalevy vielä vuonna 2000. ==Lähteet== Luokka:Yhdysvaltalaiset laulajat Luokka:Vuonna 1924 syntyneet Luokka:Vuonna 2015 kuolleet
Candie Evans

Candie Evans (oikealta nimeltään Jean Poremba, s. 22. maaliskuuta 1967 Newport Beach) on entinen pornotähti. Hän näytteli vuosina 1985–1987 yli 90 elokuvassa ja hänen kuviaan julkaistiin muutamissa pornolehdissä. Hän näytteli uransa aikana usealla eri nimellä, jotka olivat lähinnä nimikirjainten muuntelua (mm. Candy), käytti paria aliasta ja muutamaan otteeseen näytteli myös omalla nimellä. Debyyttinsä Evans teki vuonna 1985 18-vuotiaana elokuvassa Crystal Balls. Hän työskenteli usein aikansa suurimpien pornotähtien kanssa ja esiintyi hetero- ja lesboseksiä sisältävissä kohtauksissa sekä masturbaatiokohtauksissa. Evans jätti pornoteollisuuden vuonna 1988 ja asuu nykyään Orlandossa, Floridassa miehensä ja kahden lapsensa kanssa. ==Lähteet== == Aiheesta muualla == * Luokka:Yhdysvaltalaiset pornonäyttelijät Luokka:Vuonna 1967 syntyneet Luokka:Elävät henkilöt
Aer Arann

Aer Arann oli irlantilainen lentoyhtiö, joka aloitti toimintansa vuonna 1970. Vuonna 2006 Aer Arann kuljetti 1,1 miljoonaa matkustajaa. Euroopan alueellisten lentoyhtiöiden liitto palkitsi Aer Arannin kausien 2005/6 ja 2004/5 kolmanneksi parhaana lentoyhtiönä. Aer Arann ilmoitti 19. maaliskuuta 2014 vaihtavansa nimensä Stobart Airiksi. Muutos oli seurausta Stobart Groupin hankkimasta merkittävästä omistusosuudesta yhtiössä. Stobart Air teki samalla viiden vuoden sopimuksen Flyben kanssa. Stobart Air maalasi sopimuksen mukaisesti kaksi ATR-konettaan Flyben väreihin ja operoi koneita Flyben manner-Euroopan reiteillä. ==Laivasto== Aer Arannin laivasto helmikuussa 2008 Tyyppi Numero Istuimet Muuta ATR 42-300 3 48 ATR 72-200 8 (1 operoi EuroManx) 66-72 ATR 72-500 2 72 BAe 146 1 120 alkaen kesästä 2008 ==Aiheesta muualla== *http://www.aerarann.com/ Aer Arannin kotisivu . ==Lähteet== * ===Viitteet=== Luokka:Entiset irlantilaiset lentoyhtiöt
Dan Kuykendall

Dan Heflin Kuykendall (9. heinäkuuta 1924 – 12. kesäkuuta 2008) oli yhdysvaltalainen republikaanisen puolueen poliitikko. Hän istui liittovaltion edustajainhuoneen jäsenenä vuosina 1967–1975; ensin vuoteen 1973 Tennesseen yhdeksännestä, sitten kahdeksannesta vaalipiiristä. Kuykendall syntyi Texasissa ja valmistui Texas A&M; Universitysta vuonna 1947. Hän oli toisen maailmansodan veteraani. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1924 syntyneet Luokka:Vuonna 2008 kuolleet
Maaliskuulaiset

Maaliskuulaiset (myös Maaliskuun ryhmä) oli 1960-luvun alussa muodostunut nuorten taiteilijoiden ryhmä. Aluksi heillä ei ollut yhteistä ohjelmaa. Myöhemmin taidenäyttelyissään he informalismia sivuten uudistivat 1950-luvun idealismin ja kansallisen ekspressionismin perinnettä ja liittivät sen mukaan eurooppalaisiin taidevirtauksiin. Maaliskuulaisten ryhmä perustettiin vuonna 1963,Otavan Suuri Ensyklopedia 12, s. 8850. Helsinki 1983. ISBN 951-1-07198-X ja se järjesti ensimmäisen yhteisnäyttelynsä Helsingin Taidehallissa 1964. Ryhmän viimeinen yhteisnäyttely oli vuonna 1969. __NOTOC__ == Ryhmän jäseniä == === Taidemaalarit === * Mauri Favén * Reino Hietanen * Kimmo Kaivanto * Ahti Lavonen * Kauko Lehtinen * Ulla Rantanen * Jaakko Sievänen * Antti Vuori === Kuvanveistäjät === * Mauno Hartman * Heikki Häiväoja * Harry Kivijärvi * Laila Pullinen * Kimmo Pyykkö * Arvo Siikamäki * Kain Tapper == Lähteet == * === Viitteet === Luokka:Suomalaiset taiteilijaryhmät
Dyanna Lauren

Dyanna Lauren (s. 18. maaliskuuta 1965 Los Angeles) on yhdysvaltalainen eroottinen tanssija, pornotähti ja ohjaaja. Hän esiintyi lähes sadassa elokuvassa vuosien 1992 ja 1998 välillä, minkä jälkeen hän vaihtoi näyttelemisen ohjaamiseen. Hänellä on myös kandidaatin tutkinto musiikissa ja hän on perustanut eläintenpelastusosaston "New Leash on Life". Lauren oli Penthousen Pet of the Month heinäkuussa 1995. Lauren on myös esiintynyt Marilyn Mansonin albumilla Mechanical Animals yhdessä Kobe Tain kanssa. Hän on myös Ninn Worx_SR, -elokuvayhtiön toimitusjohtaja ja omistaa yhtiön yhdessä aviomiehensä kanssa. 12\. tammikuuta 2008 Lauren pääsi Adult Video Newsin Hall Of Fameen. ==Lähteet== == Aiheesta muualla == * Luokka:Yhdysvaltalaiset pornonäyttelijät Luokka:Porno-ohjaajat Luokka:Vuonna 1965 syntyneet Luokka:Elävät henkilöt
Margareeta Tudor

Margareeta Tudor (28. marraskuuta 1489 – 18. lokakuuta 1541) oli Englannin prinsessa ja Skotlannin kuningas Jaakko IV:n puoliso. ==Perhe== Margareeta oli kuningas Henrik VII:n ja Yorkin Elisabetin vanhin tytär ja kuningas Henrik VIII:n vanhempi sisar. Hän syntyi Richmond Palacessa vanhempiensa toiseksi lapseksi. Hänellä oli ennestään isoveli, Arthur. Margareetan äiti Elisabet kuoli samana vuonna kuin hän meni naimisiin. ==Avioliitto== Vuonna 1503, Margareetan ollessa neljätoistavuotias, hänet naitettiin Englannin ja Skotlannin välillä vallitsevan rauhan vahvistuksena Skotlannin kuninkaalle Jaakko IV:lle. Henrik VII nimittäin toivoi Margareetan avioliiton kautta rikkovansa Skotlannin ja Ranskan välisen "Vanhan liiton", Auld Alliancen. Pari sai kuusi lasta, joista vain myöhemmin Jaakko V:ksi kruunattu poika eli aikuisikään saakka.http://www.thepeerage.com/p10143.htm#i101421 Kun Jaakko IV kuoli Flodden Fieldin taistelussa, Margareetasta tuli vastasyntyneen poikansa Jaakko V:n sijaishallitsija. ==Lapset== * Rothesayn herttua James (21. helmikuuta 1507, Edinburgh – 27. helmikuuta 1508, Stirling). * Kuolleena syntynyt tytär (15. heinäkuuta 1508, Edinburgh). * Rothesayn herttua Arthur (20. lokakuuta 1509, Edinburgh – 14. heinäkuuta 1510, Edinburgh). * Jaakko V (10. huhtikuuta 1512, Linlithgow – 14. joulukuuta 1542, Falkland). * Kuolleensa syntynyt tytär (marraskuussa 1512, Edinburgh). * Alexander Stewart, Rossin kreivi (30. huhtikuuta 1514, Stirling – 18. marraskuuta 1515, Stirling). Margareetan pojan Jaakko V:n tytär oli kuningatar Maria Stuart. ==Myöhemmät avioliitot== Syyskuussa 1513 Jaakko V kruunattiin Stirlingin linnassa, mutta koko hänen lapsuutensa vallassa oli sijaishallitsijoita, joista yksi hänen äitinsä. Vuonna 1514 Margareeta meni salaa naimisiin Archibald Douglasin, Anguksen 6. jaarlin kanssa. Samalla hän menetti sijaishallitsijan asemansa. Parin vuoden päästä hän kuitenkin vieraantui aviomiehestään ja erosi tästä. Jonkin aikaa eron jälkeen hän otti seuraavaksi miehekseen Henry Stuartin, josta tuli lordi Methven. Pari ei saanut lupaa erota. Kuolemaansa asti Margareeta yritti järjestää tapaamista poikansa ja veljensä Henrik VIII:n välillä, mutta Jaakko V syytti häntä petoksesta, eikä suostunut tapaamiseen. Tudorien hallitsijasuku sammui hänen veljentyttärensä Elisabet I:n kuolemaan. Elisabetia seurasi valtaistuimelle Skotlannin kuningas Jaakko VI, Margareetan pojantyttärenpoika. Jaakosta tuli Englannin ensimmäinen Stuart-sukuinen hallitsija, Englannin Jaakko I. ==Kuolema== Margareeta kuoli pahaan aivohalvaukseen Methvenin linnassa, Perthshiressä 18. lokakuuta 1541. ==Lähteet== * Tudors * 1500-luvun naisjohtajat (en) == Aiheesta muualla == Luokka:Kuningataräidit Luokka:Sijaishallitsijat Luokka:Tudor-suku Luokka:Vuonna 1489 syntyneet Luokka:Vuonna 1541 kuolleet
Tiina Ylinen

Tiina Paula Ylinen (s. 3. tammikuuta 1989 Kuortane) on suomalainen naispainija. Ylinen on naispainin ensimmäinen suomalainen aikuisten arvokisamitalisti. Hän on saavuttanut urallaan kaksi EM-pronssimitalia. == Painiura == Ylinen aloitti painiharrastuksensa vuonna 1998, kun hän pyysi isältään kaninkuljetuskoppia, jonka tämä lupasi sillä ehdolla, että tytär kävisi kokeilemassa painia. Ylisen lapsuudessa naispainijoita oli hyvin vähän, ja heihin suhtauduttiin Kuortaneellakin epäilevästi.Aamulehti Sunnuntai, s. 26 Hän harrasti nuorena pitkään myös yleisurheilua ja suunnistusta edustaen kaikissa lajeissa Kuortaneen Kuntoa. Vuoden 2008 alusta hän on paininut Ilmajoen Kisailijoiden väreissä. Ylinen oli kolmas alle 17-vuotiaiden EM- kilpailujen 46 kg:n sarjassa Turkissa vuonna 2006. Seuraavana vuonna hän saavutti niin ikään pronssia 20-vuotiaiden EM-kilpailuissa 44-kiloisten sarjassa Saksassa. Vuonna 2008 hän oli kolmas saman ikäluokan EM-kilpailujen 48 kg:n sarjassa Slovakiassa Paini: Yliselle junioreiden EM-pronssi, Uimoselle PM-mestaruus Fightermag 16..2008 Viitattu 19.7.2008. Ylinen osallistui ensimmäisiin aikuisten arvokilpailuihinsa Tampereen EM-kisoissa 2008, joissa hän voitti 51 kilon sarjan EM-pronssia voitettuaan pronssiottelussa Saksan Brigitte Wagnerin jaksoin 2–1. Kyseessä oli Suomen naispainijoiden ensimmäinen arvokisamitali. Tiina Ylinen paini EM-pronssia Ilta-Sanomat 3.4.2008 Bakun EM- kilpailuissa 2010 hän sijoittui samassa sarjassa viidenneksi hävittyään pronssiottelussa Ukrainan Oleksandra Kohutille. Tbilisin EM-kilpailuissa 2013 Ylinen hävisi pronssiottelussa Julija Blahinjalle. Ylinen nousi kuitenkin pronssille, kun hänet keskinäisessä ottelussa kukistanut ja loppuotteluun edennyt Estera Dobre jäi kiinni dopingista. Ylinen on voittanut naisten Suomen mestaruuden 48 kg:n sarjassa vuonna 2004 sekä 55 kg:n sarjassa vuosina 2007, 2009Palkintojärjestys Suomen Painiliitto 28.2.2009 Viitattu 19.3.2009 ja 2010. SM-hopeaa hän on saavuttanut 55 kg:n sarjassa 2011 ja SM-pronssia 48-kiloisissa vuosina 2005 ja 2006. Vuonna 2007 hän voitti Saksan Grand Prix -turnauksessa 46-kiloisten painoluokan. Ylinen valittiin Suomen parhaaksi naispainijaksi 2008Ala-Huikku ja Ylinen parhaat painijat Yle 7.2.2009 Viitattu 19.3.2009 ja 2010. == Yksityiselämä == Ylinen suoritti varusmiespalveluksen armeijakoulussa aloitettuaan sen vuonna 2008 kurssinsa ainoana naisena. Hän tapasi armeija-aikana painin SM-mitalisti Ville Lehtikankaan, ja pari kihlautui kolme vuotta myöhemmin. Pariskunnalle syntyi alkuvuodesta 2014 poika, minkä johdosta Yliseltä jäivät väliin EM-kilpailut Vantaalla. Perhe asuu omakotitalossa Kuortaneella Ylisen sukulaisten naapurustossa. Ammatiltaan Ylinen on sairaanhoitaja. Hän työskentelee lastensuojeluyksikössä Ylistarossa. == Lähteet == * Painiliiton urheilijaprofiili * === Viitteet === Luokka:Suomalaiset naispainijat Luokka:Vuonna 1989 syntyneet Luokka:Elävät henkilöt
Edvard Finne

Edvard Finne (käytti Saksassa nimeä Edison), (14. toukokuuta 1896 Koivulahti – 12. joulukuuta 1941) oli suomalainen jääkäri ja maanviljelijä. Hänen vanhempansa olivat maanviljelijä Edvard Finne ja Maria Elisabet Enlund. Hänet vihittiin avioliittoon vuonna 1924 Amanda Johanna Westerholmin kanssa. Tämä kansakoulun käynyt suutari oli todellinen sitkeyden ilmentymä, hänen halunsa liittyä jääkäriliikkeeseen oli niin suuri, että hän lähti matkalle hiihtäen pohjanlahden yli ja hänen sitkeyttään osoittaa se, että hänen toinen jalkansa oli tehty puusta. Hän liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 9. maaliskuuta 1916. Huolimatta hänen suuresta halustaan päästä sotilaskoulutukseen, pioneeripataljoonassa katsottiin hänet kykenemättömäksi sotapalvelukseen ja hänet määrättiin siviilitöihin, mutta vieläkään hän ei antanut periksi vaan pääsi pataljoonan yhteyteen, mutta vain sen Altonassa sijainneeseen työosastoon. Mistä hänet passitettiin takaisin siviilitöihin 10. helmikuuta 1917. Hän palasi Suomeen maaliskuussa 1918, mutta ei osallistunut itse Suomen sisällissotaan taistelijana vaan keskittyi maanviljelyyn Sulvassa sijainneella maatilalla. Hänet on haudattu Sulvaan. Hänelle myönnettiin kunnianosoituksena Jääkäripataljoona 27:n jääkärimerkki.Suomen jääkärien elämäkerrasto 1938Suomen jääkärien elämäkerrasto 1975 ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1896 syntyneet Luokka:Vuonna 1941 kuolleet
Gustav Holmström

Gustav Verner Holmström (27. marraskuuta 1888 Helsinki – 24. helmikuuta 1970 Helsinki) oli suomalainen jalkapalloilija ja toimittaja.50-vuotias. Toimittaja Gustav Holmström, Helsingin Sanomat, 27.11.1938, nro 321, s. 14, Kansalliskirjaston digitaaliset aineistot "Prisse" Holmström pelasi aktiivisesti jalkapalloa vuosina 1908–1913. Hän oli vuonna 1911 maalivahtina Suomen jalkapallojoukkueen kaikkien aikojen ensimmäisessä maaottelussa, jonka se hävisi Ruotsille maalein 2–5. Tukholman 1912 olympialaisissa hän oli Suomen joukkueen varamaalivahti. Seuratasolla hän edusti HIFK:ta ja saavutti SM- hopeaa vuonna 1912. Holmström pääsi ylioppilaaksi 1910 ja vuonna 1911 hänestä tuli Dagens Tidning-lehden oikolukija. Holmström oli toimittajana Dagens Tidningissä vuosina 1913–1914, Dagens Pressissä 1914–1919 sekä vuodesta 1919 Hufvudstadsbladetissa. Hän oli Hufvudstadsbladetin eduskuntatoimittajana vuodesta 1921 alkaen. Hän toimitti rautatieläisten lehteä Signalen (1917–1918), partiolaislehteä Scoutposten (1918–1919) ja Helsingfors kamrater- lehteä (1928–1929). Hän oli päätoimittajana teoksessa Idrottsföreningen Kamraterna Helsingfors 1897–1927. ==Lähteet== * == Viitteet == Luokka:Suomalaiset jalkapallomaalivahdit Luokka:Suomalaiset toimittajat Luokka:Vuonna 1888 syntyneet Luokka:Vuonna 1970 kuolleet
Reebok

Reebok International Limited on brittiläis-yhdysvaltalainen urheiluvälinevalmistaja. Se valmistaa esimerkiksi jääkiekkovarusteita sekä urheilujalkineita. Reebok oli Adidaksen omistuksessa vuosina 2005–2021, kunnes Adidas myi sen yhdysvaltalaiselle Authentic Brands Groupille. Nimi "Reebok" tulee afrikaansin kielestä ja tarkoittaa kaurisantilooppia. Reebok valmistaa enimmäkseen jääkiekkovarusteita ja -mailoja. Se on tunnettu erityisesti mailoistaan ja kypäristään. == Historia == Joseph William Foster alkoi suunnitella juoksukenkiä makuuhuoneessaan 1890-luvulla. Hän myöhemmin perusti pienen tehtaan nimeltä Olympic Works. Vuoteen 1958 mennessä Olympic Worksilla oli 20 käsityöläistä. Samana vuonna kaksi Fosterin pojanpoikaa lähti perheyrityksestä ja perusti uuden kilpailevan yrityksen eli Reebokin. Vuonna 1979 Reebok myi Yhdysvaltojen jakeluoikeudet Paul Firemanille, joka myöhemmin osti Reebokin vuonna 1984. Vuonna 2005 Adidas osti Reebokin 3,8 miljardilla dollarilla. == Logot == File:Reebok logo77.png|1977–1986 File:Reebok logo93.png|1986–2000 File:Reebok logo2000.png|2000–2005 File:Reebok logo05.png|2005–2008 File:Reebok wordmark (2008–2014).svg|2008–2014 File:Reebok delta logo.svg|2014–2019 File:Reebok_logo20.png|2019– == Lähteet == == Aiheesta muualla == *Reebok Luokka:Adidas Luokka:Urheiluvälinemerkit
Gunnel Linde

Gunnel Linde (14. lokakuuta 1924 – 12. kesäkuuta 2014Jussi Nurminen, Fantasiakirjoistaan tunnettu Gunnel Linde kuoli, Yle.fi, uutiset 22.6.2014) oli ruotsalainen lastenkirjailija, jolle myönnettiin vuoden 1978 Astrid Lindgren -palkinto. Hän aloitti uransa vuonna 1958, ja lukuisia hänen kirjojaan on suomennettu. Hän oli Ruotsin lastenkirja-akatemian jäsen. Linde tuotti myös lastenohjelmia ja oli vuonna 1971 perustamassa BRIS-järjestöä (Barnens rätt i samhället). == Teoksia == * Valkoinen kivi, 1966 Den vita stenen, 1964 nuorten fantasiaromaani * Olen oikea ihmissusi,, 1974 Jag är en varulvsunge nuorten fantasiaromaani * Hiidenperän kauhuyö, 1987 alkuteos: Skräcknatten i Fasenbo * Hullunkuriset perheet, 1972 * Ikimetsässä, 1966 * Keinutuolimatka, 1965 * Keskellä yötä, 1983 * Lurituri, 1961 * Lurituri matkoilla, 1962 * Noni, kissa ja ukko, 1986 * Olen oikea ihmissusi, 1974 * Pikku-Niilo matkalaukussa, 1966 alkuteos: Med Lill-Klas i kappsäcken * Pomppo ei tottele ketään, 1968, 2p, 1990 * Tulta syöksevä äiti sekä muita satuja isistä ja äideistä, 1981 * Valassaaren valtakunta, 1969 * Vippulan viisiottelu, 1988 == Lähteet == Luokka:Ruotsalaiset lasten- ja nuortenkirjailijat Luokka:Vuonna 1924 syntyneet Luokka:Vuonna 2014 kuolleet
Shelley Mayfield

Shelley Mayfield (19. kesäkuuta 1924 – 22. marraskuuta 2010) oli yhdysvaltalainen golfaaja, joka pelasi PGA Tourilla 1950-luvun vuosina. Hän voitti St. Paul Openin (1953), Thunderbird Invitationalin (1955) ja Baton Rouge Openin (1956); hän osallistui myös major championship -turnauksiin, mutta ei yltänyt mestaruuteen. Teksasista kotoisin oleva Mayfield sai tunnustusta myös golfratojen suunnittelijana. == Aiheesta muualla == * USGA: muistokirjoitus Luokka:Yhdysvaltalaiset golfaajat Luokka:Vuonna 1924 syntyneet Luokka:Vuonna 2010 kuolleet
Anna Manahan

Anna Maria Manahan (18. lokakuuta 1924 – 8. maaliskuuta 2009) oli irlantilainen näyttelijä. Hän esiintyi teatterissa useissa maissa; hän näytteli muiden muassa Tennessee Williamsin, Brian Frielin, Martin McDonaghin ja John B. Keanen näytelmissä. Hänellä oli myös elokuva- ja televisiorooleja. Manahan voitti Tony-palkinnon. Hän oli myös Limerickin yliopiston kunniatohtori (2002). == Aiheesta muualla == * Luokka:Irlantilaiset näyttelijät Luokka:Vuonna 1924 syntyneet Luokka:Vuonna 2009 kuolleet
Ron Moody

Ronald Moodnick eli Ron Moody (8. tammikuuta 1924 – 11. kesäkuuta 2015http://www.dailymail.co.uk/news/article-3119716/Actor-Ron-Moody-played- Fagin-hit-musical-film-Oliver-died-aged-91-say-family.html) oli brittiläinen näyttelijä. Hän esiintyi muun muassa Oliver!-musikaalin (1960) ensimmäisessä tuotannossa. Myöhemmin hän esiintyi musikaalista tehdyssä elokuvaversiossa (1968). Hänellä oli rooleja myös useissa muissa elokuvissa sekä televisiosarjoissa. Moody oli Golden Globe -voittonsa (1969) lisäksi ehdolla Baftan, Oscarin ja Tonyn saajaksi. Hän meni vuonna 1985 naimisiin puolisonsa Theresen kanssa. Hän oli juutalainen. ==Lähteet== == Aiheesta muualla == * Luokka:Brittiläiset näyttelijät Luokka:Vuonna 1924 syntyneet Luokka:Vuonna 2015 kuolleet
Buzz! PopVisa

Buzz! PopVisa (Buzz!: The Pop Quiz) on Buzz!-pelisarjan toinen musiikkiaiheinen videopeli, joka käsittelee musiikkia 1990-luvulta aina nykypäivään saakka. Peli sisältää yli 5 000 kysymystä, ja myös paljon videoita, ääninäytteitä ja kuvia. Peli julkaistiin 14. toukokuuta 2008. == Pelitilat ja kierrokset == Moninpeli *Tunnista bändi *Musiikkiruudut *Siirrä pommi *Videotähdet *Piirakkasota *Pelaa tai passaa *Liipaisinsormi *Tunnista kappale PopVisa Luokka:Vuoden 2008 videopelit Luokka:PlayStation 2 -pelit Luokka:Musiikkipelit
Tunkeutuminen (tietotekniikka)

Tunkeutuminen (koodi-injektio) on tietokoneen ohjelmavirhe, jollaisen aiheuttaa epäkelpo tieto. Hyökkääjä voi käyttää tunkeutumista lisätäkseen koodia tietokoneohjelmaan muuttaakseen ohjelman tekemiä toimenpiteitä (suoritusta). Hyökkäyksen tulos voi olla tuhoisa. Tunkeutumista käytetään hyväksi esimerkiksi tietokonemadoissa. == Yleistä ja esimerkki == WWW- palvelimella on vieraskirja skriptinä. Se ottaa vastaan pieniä viestejä käyttäjiltä. Usein viestit ovat muotoa Nice site! Vihamielinen hyökkääjä voi tuntea vieraskirjan tietoturvahaavoittuvuuden ja lisää esimerkiksi seuraavankaltaisen viestin: Nice Site, I think I'll take it.> Kun toinen ihminen lukee vieraskirjaa ja tulee tälle sivulle, hänen tietokoneensa suorittaa lisätyn koodin. Koodi voi personoida hänet hyökkääjäksi. Joka tapauksessa tämä ohjelmavirhe voi aiheuttaa pahaa- aavistamattomalle sivun lukijalle vääristeltyä HTML-koodia. That post was awesome, :>) Tässä tapauksessa hymiö tekee HTML-koodin epävaliidiksi, koska koodiin on lisätty väärinmuodostettu HTML-tunniste (tag). == Katso myös == * Troijalainen (tietotekniikka) * Puskurin ylivuotovirhe Luokka:Haittaohjelmat Luokka:Turvallisuushaavoittuvuudet
Painin Euroopan-mestaruuskilpailut 2008

Painin Euroopan-mestaruuskilpailut 2008 järjestettiin Tampereella 1. – 6. huhtikuuta. Kilpailujen ohjelmassa olivat kreikkalais-roomalainen paini, vapaapaini ja naispaini ==Mitalistit== ===Kreikkalais-roomalainen paini=== Sarja Kultaa Hopeaa Pronssia 55 kg Rövşən Bayramov Roman Amoyan Péter Módos Virgil Munteanu 60 kg Jarkko Ala-Huikku Armen Nazarjan Hakan Nyblom Davor Stefanek 66 kg Armen Vardanjan Ion Panait Ruslan Belšorojev Plamen Petrov 74 kg Péter Bácsi Seref Tüfenk Christophe Guenot Jevgeni Popov 84 kg Nazmi Avluca Badri Khasala Andrea Minguzzi Ara Abrahamian 96 kg Aslanbek Huštov Mirko Englich Ramas Nosadze Elis Guri 120 kg Juri Patrikejev Hasan Barojev Joseb Šugošvili Atilla Güzel ===Vapaapaini=== Sarja Kultaa Hopeaa Pronssia 55 kg Džamal Otarsultanov Rizvan Gadšijev Francisco Sánchez Sezar Akgul 60 kg Vasyl Fedoryšyn Didier Pais Anatoli Guidea Gergő Wöller 66 kg Ramazan Şahin Koba Kakaladze Rasul Djukajev Emin Azizov 74 kg Mahatš Murtazalijev Murad Gaidarov Çamsulvara Çamsulvarayev Emzarios Bentinidis 84 kg Georgi Ketojev Revaz Mindorašvili Novruz Temrezov David Bitšinašvili 96 kg Giorgi Gogšelidze Georgi Tivilov Hadžimurad Gatsalov Hakan Koc 120 kg David Modzmanašvili David Musuľbes Ali Isajev Bahtiar Ahmedov ===Naisten paini=== Sarja Kultaa Hopeaa Pronssia 48 kg Mariya Stadnik Vanessa Boubryemm Oleksandra Kohut Iwona Sadowska 51 kg Anna Trusova Sofia Mattsson Tiina Ylinen Julija Blahinya 55 kg Natalja Golts Ludmila Cristea Tetjana Lazareva Sofia Pumburidu 59 kg Ida-Theres Nerell Elvira Mursalova Natalija Synyšyn Larisa Kanajeva 63 kg Aljona Kartašova Olga Khilko Marianna Sastin Monika Rogien 67 kg Marjana Kviatkovska Natalja Kuksina Hanna Beljajeva Lise Legrand Golliot 72 kg Stanka Zlateva Guzel Manurova Anita Schätzle Jenny Fransson == Suomen joukkue == EM-kilpailujen isäntämaata Suomea edusti seitsemän kreikkalais-roomalaisen tyylin painijaa, kolme vapaa- ja kolme naispainijaa.http://www.noc.fi/olympiahistoria/kisasivut/peking- kisasivut/?x469749=466365 Suomalaispainijat voittivat kisoista kaksi mitalia: Jarkko Ala-Huikku voitti Euroopan mestaruuden kreikkalais-roomalaisen painin sarjassa 60 kg ja Tiina Ylinen voitti 51 kg:n painoluokassa maan kaikkien aikojen ensimmäisen arvokisamitalin naispainissa aikuisten tasolla.http://www.iltasanomat.fi/muutlajit/tiina-ylinen-paini-historiallisen- em-pronssin/art-1288338114099.html === Kreikkalais-roomalainen paini === Painoluokka Painija Sijoitus 55 kg Jani Haapamäki 5. 60 kg Jarkko Ala-Huikku Kultaa 66 kg Tero Välimäki 23. 74 kg Valtteri Moisio 5. 84 kg Timo Kallio 9. 96 kg Taisto Lalli 27. 120 kg Jari Kortesmäki 20. === Vapaapaini === Painoluokka Painija Sijoitus 55 kg Antti Setälä 12. 60 kg Jarmo Hyytiäinen 23. 66 kg Jouni Rosenlöf 12. === Naispaini === Painoluokka Painija Sijoitus 48 kg Hajar Ashtiani 9. 51 kg Tiina Ylinen Pronssia 55 kg Tiina Vainionpää 17. == Lähteet == * Wrestling Database foeldeak.com === Viitteet === 2008 Luokka:Vuoden 2008 urheilu Euroopan-mestaruuskilpailut 2008 Luokka:Tampereen urheilutapahtumat
Aarre Nojonen

Aarre Anton Nojonen (21. elokuuta 1926 Ruovesi – 25. syyskuuta 1977 Moskova, Neuvostoliitto) oli suomalainen toimittaja, joka muistetaan parhaiten Yleisradion Moskovan-kirjeenvaihtajana 1960-luvulta. Nojonen valmistui keskikoulusta 1944, kävi Sirola-opiston 1948–1949 ja opiskeli 1953–1957 myös Pekingin yliopistossa, jossa oppi kiinan kielen. Hän aloitti työskentelynsä sanomalehden toimittajana Tampereella vasemmistolaisessa Hämeen Yhteistyö -lehdessä 1949–53. Kansan Uutisten toimittajana hän oli 1957–1960 ja lehden kirjeenvaihtajana Moskovassa 1960–1964. Vuonna 1960 hänestä tuli Yleisradion Moskovan-kirjeenvaihtaja, aluksi freelancerina ja 1965–69 vakituisena. Vuosina 1964–1965 hän toimi radion uutistoimituksen ulkomaantoimittajana. Moskovassa vietettyjen kirjeenvaihtajavuosien jälkeen Nojonen työskenteli Helsingissä Yleisradion uutistoimituksen ulkomaantoimittajana 1969–1975. Noina vuosina hän teki myös televisiodokumentteja Neuvostoliitosta ja Baltian maista. Vuonna 1975 Nojonen siirtyi uudelleen Yleisradion Moskovan kirjeenvaihtajaksi. Hän kuoli yölliseen sydänkohtaukseen Moskovassa 1977. Hän oli toimittajana arvostettu muun muassa sujuvan kiinantaitonsa ansiosta. Hän teki jopa kiinan kielen alkeiskirjan, jonka Suomi–Kiina-seura julkaisi 1957. Puoluekannaltaan Nojonen oli kommunisti. Hänet on haudattu Maunulan uurnalehtoon. == Lähteet == * Elonet: Aarre Nojonen * ===Viitteet=== == Aiheesta muualla == *Koskivoimaa, kuvakin *Opiskelutoveri Kalle Kuittisen artikkeli (englanniksi) *Uskali, Turo: ”Älä kirjoita itseäsi ulos.” Suomalaisen Moskovan-kirjeenvaihtajuuden alkutaival 1957-1975. Tohtorinväitös, Jyväskylä Studies in Humanities 6, Jyväskylän yliopisto 2003. ISBN 951-39-1543-3. Luokka:Suomalaiset toimittajat Luokka:Suomalaiset televisiotoimittajat Luokka:Suomalaiset radiotoimittajat Luokka:Ylen toimittajat Luokka:Vuonna 1926 syntyneet Luokka:Vuonna 1977 kuolleet Luokka:Ulkomaankirjeenvaihtajat
Mohammad Hassan Mirza II

Mohammad Hassan Mirza II (s. 18. heinäkuuta 1949 Lontoo) on iranilainen prinssi. Hassan Mirza II on Hamid Mirzan poika ja Iranin Qajar-dynastian kruununprinssi Mohammad Hassan Mirzan lapsenlapsi. Hän on Iranin kruununtavoittelija. Nykyään hän asuu Dallasissa, Yhdysvalloissa. Luokka:Kruununtavoittelijat Luokka:Iranin kuninkaalliset Luokka:Vuonna 1949 syntyneet Luokka:Elävät henkilöt
Pohjoismainen kansanopisto

Pohjoismainen kansanopisto () on Ruotsin Kungälvissä sijaitseva pohjoismainen kansanopisto, jossa on opetusta pääosin skandinaavisilla kielillä kuten ruotsiksi, tanskaksi ja norjaksi, mutta myös kursseja suomeksi. Oppilaita on kaikkialta Pohjoismaista. Asko Sahlbergin useana kesänä vetämä luovan kirjoittamisen kurssi on kerännyt kymmeniä osanottajia ja kypsyttänyt useita uusia ruotsinsuomalaisia kirjailijoita. Kurssin vierailevina opettajina ovat olleet monet Suomen kirjallisuuden kärkinimet. == Aiheesta muualla == * Kotisivut Luokka:Ruotsin kansanopistot Luokka:Ruotsalainen kulttuuri Luokka:Kungälvin kunta
Jussi Henriksson

Jussi Henriksson (s. 23. kesäkuuta 1987 Turku) on suomalainen jalkapalloilija, joka edustaa Kolmosessa pelaavaa Maskun Palloseuraa. Hän on pelipaikaltaan keskikenttäpelaaja. ==Lähteet== * Veikkausliigan Hall of Fame ==Aiheesta muualla== * Henriksson FC Interin sivuilla * Henriksson Veikkausliigan sivuilla Luokka:Suomalaiset jalkapalloilijat Luokka:Vuonna 1987 syntyneet Luokka:Elävät henkilöt
Ville Nikkari

Ville Nikkari (s. 5. marraskuuta 1988 Turku) on suomalainen jalkapalloilija. Hän on pelipaikaltaan oikea laitapuolustaja. Ensimmäisen Veikkausliiga- ottelunsa Nikkari pelasi toukokuussa 2006. Ainoan maalinsa Veikkausliigassa hän teki FC Lahtea vastaan vierasottelussa heinäkuussa 2012. Nikkari on pelannut 13 nuorten ja 30 poikien maaottelua. ==Lähteet== * Veikkausliigan Hall of Fame ===Viitteet=== ==Aiheesta muualla== * Nikkari FC Interin sivuilla * Nikkari Veikkausliigan sivuilla Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1988 syntyneet Luokka:Elävät henkilöt
Siniara

Siniara (Cyanopsitta spixii) on papukaijojen heimoon kuuluvan sukunsa Cyanopsitta ainoa edustaja. Se on hävinnyt luonnosta. == Ulkonäkö ja koko== Siniara kasvaa vartaloltaan 55–57 cm pitkäksi ja sen pyrstö on 26–38 cm pitkä. Sillä on vaaleansininen pää, siniset vatsa ja selkä, tummansiniset siivet ja pyrstö. Siipien ja pyrstön alaosat ovat mustat. Arkive Nokka on aikuisella yksilöllä kokonaan musta, nuorempana siinä on valkoinen juova ja jalat ovat samoin mustat (vaaleanharmaat nuorilla). Nuorten yksilöiden silmät ovat tummat, mutta muuttuvat valkoisiksi linnun varttuessa. Siniarat elävät luonnossa noin 20–30-vuotiaiksi ja vankeudessa 20–40-vuotiaiksi. Viimeinen tunnettu luonnonvarainen yksilö oli ainakin 20 vuotta vanha kadotessaan. Kaksi tarhattuna elävää siniarayksilöä on kuoriutunut vuonna 1976, joten ne ovat vanhimmat rekisteröidyt lajinsa edustajat. == Levinneisyys == Siniaraa tavattiin vain pienellä alueella Brasiliassa, koska sen pesiminen oli ilmeisesti riippuvaista Tabebuia aurea -puusta. Alue käsitti Pernambucon ja Bahian osavaltiot. Sitä ei ole tavattu enää vuoden 2000 jälkeen. IUCN muutti siniaran uhanalaisuusluokituksen äärimmäisen uhanalaisesta luonnosta hävinneeksi vuonna 2019. Tarhattuna elää noin 120 yksilöä. 78 niistä osallistuu kansainväliseen lisääntymisohjelmaan, jota johtaa the Institute Chico Mendes of Biodiversity Conservation (ICMBio), the Natural Heritage Branch of the Brazilian Government. Tarhattuna elävien yksilöiden sijainnit marraskuussa 2007: Laitos Koiraita Naaraita Ei tietoa Yhteensä Al Wabra Wildlife Preservation (AWWP), Qatar, Persianlahti, Lähi-itä. 21 29 0 50 Association for the Conservation of Threatened Parrots (ACTP), Berliini, Saksa. 7 5 2 14 Loro Parque Fundación (LPF), Teneriffa, Kanariansaaret, Espanja. 1 5 0 6 Lymington Foundation (LF) São Paulo, Brasilia. 3 2 0 5 São Paulon eläintarha (SPZ), São Paulo, Brasilia. 2 1 0 3 Yhteensä 34 42 2 78 Viimeisen kolmen vuoden aikana Al Wabra Wildlife Preservationissa on syntynyt 16 siniaraa, Loro Parquessa neljä ja ACTP:ssa kaksi. Kaikki AWWP:ssa syntyneet poikaset on kasvattanut henkilökunta, koska sitä on pidetty turvallisempana tapana kuin sitä, että lintupariskunta olisi kasvattanut ne itse. Kun tarhattuna elävää lintukantaa pidetään tarpeeksi vahvana, lisääntyville pareille annetaan mahdollisuus itse kasvattaa joitakin poikasiaan. Kaikki syntyneet poikaset rengastetaan ja ensimmäisen terveystarkastuksen yhteydessä ne merkitään mikrosirulla. == Elinympäristö == Siniara on riippuvainen Tabebuia caraiba -puumetsistä, sillä se tarvitsee caraiba-puuta pesiäkseen. == Siniara kulttuurissa == Blue Sky Studios -animaatiostudion vuonna 2011 ilmestyneen elokuvan Rio pääosassa on kaksi siniaraa, Blu ja Jewel. Elokuvassa nämä kaksi yksilöä ovat lajinsa viimeiset. Elokuva sijoituu Brasilian Rio de Janeiroon. == Lähteet == * ITIS: Cyanopsitta spixii * Kathy Reichin kirja "Luita myöten" (s. 153-155): kertomus viimeisestä luonnonvaraisesta siniarasta === Viitteet === == Aiheesta muualla == * Naturalis (sisältää kolmiulotteisia valokuvia täytetyistä yksilöistä Luokka:Papukaijat Luokka:Luonnosta hävinneet lajit
Harstad

Harstad on saaristokunta ja kaupunki Tromssan läänin lounaisosassa Norjassa. == Historia == Harstadin alueella oli ihmisiä jo rautakauden aikana, sillä sieltä on löydetty useita pronssisia esineitä vuosilta 3000–2600 eaa. Harstadista tuli erillinen kunta vuonna 1904, kun se erosi Trondenesista. Vuonna 2013 Harstadiin liitettiin Bjarkøyn kunta. == Maantiede == Harstad sijaitsee Pohjois-Norjassa Atlantin rannikolla. Harstadiin kuuluu monia pieniä saaria, joista suurimpia ovat muun muassa Arnøya ja Gressholman. Harstadin ”mannerosakin” on osa Jäämeressä sijaitsevaa Hinnøyan saarta. Harstadissa asuu 24 291 ihmistä, ja ennen vuoden 2013 kuntaliitosta se oli väkiluvussa mitattuna Norjan 21. suurin kunta. Harstad on kuitenkin pinta-alaltaan pieni, ja vuonna 2012 se oli vasta Norjan 249. suurin kunta. === Ilmasto === == Luonto == Harstadin kaupungissa näkyy keskiyön aurinko toukokuun 22. päivästä heinäkuun 18. päivään asti. Lämpötila Harstadissa on kesäisin yleensä noin 12–24 astetta, mutta talvella pakkasta voi olla jopa 27 astetta. == Media == Harstadissa ilmestyy sanomalehti Harstad Tidende. == Kuvia == Harstad kulturhus.jpg|Harstadin kulttuuritalo Harstad Kirche von Trondenes.jpg|Trondenesin kirkko Harstad kirke.JPG|Harstadin kirkko Grottebadet, Harstad 2008.jpg|Uimahalli Adolph Gun Harstad 2007-01-31.jpg|Laivastokanuuna Trondenes fortissa. == Tunnettuja henkilöitä == * Per-Willy Amundsen (s. 1971), poliitikko * Elisabeth Aspaker (s. 1962), poliitikko * Odd Børre (1939–2023), laulaja * Kristin Clemet (s. 1957), poliitikko * Hans Egede (1686–1758), lähetyssaarnaaja * Karl Erik Harr (s. 1940), kuvataiteilija * Kine Hellebust (s. 1954), näyttelijä, laulaja ja kirjailija * Tore Elias Hoel (s. 1953), kirjailija * Leif Arne Heløe (s. 1932), poliitikko * Jon Lech Johansen (s. 1983), koodinmurtaja * Thomas Kjelbotn (s. 1986), yhdistetyn hiihtäjä * Gerd Kristiansen (s. 1955), ammattiyhdistysjohtaja * Cecilie Myrseth (s. 1984), poliitikko * Sven Nielsen (1883–1958), poliitikko, Harstadin pormestari 1923–1925 * Iren Reppen (s. 1965), näyttelijä * Tove Veierød (s. 1940), poliitikko * Anne Vik (s. 1933), poliitikko == Ystävyyskaupungit == Harstadilla on neljä ystävyyskaupunkia: *Helsingør *Kirovsk *Uumaja *Vaasa == Lähteet == == Aiheesta muualla == *
Rafinha (jalkapalloilija, 1985)

Márcio Rafael Ferreira de Souza, joka tunnetaan paremmin nimellä Rafinha, (s. 7. syyskuuta 1985 Londrina, Paranán osavaltio, Brasilia) on brasilialainen jalkapalloilija, joka edustaa Brasilian pääsarjassa Série A:ssa pelaavaa São Pauloa. 172 senttimetriä pitkän Rafinhan pelipaikka on oikea laitapuolustaja. == Ura == === Schalke === Rafinha löysi tiensä Brasilian U-20 jalkapallomaajoukkueeseen ja pelasi siellä 2005 FIFA World Youth Championship turnauksessa Alankomaissa. Turnauksen aikana Rafinha teki kaksi maalia ja pelasi loistavasti läpi turnauksen Brasilian saatua pronssia. Rafinhan esitys turnauksessa herätti mielenkiintoa ympäri Eurooppaa ja monet joukkueet olivat kiinnostuneet Rafinhasta. Lopulta Rafinha päätyi Schalkeen 5 miljoonan euron siirtokorvauksella, sopimuksen kesto oli neljä vuotta. Rafinha laittoi myöhemmin nimensä uuteen jatkosopimukseen, joka kesti vuoteen 2011. === Genoa === Italian Serie A:ssa pelaava Genoa kertoi 4. elokuuta 2010 hankkineensa Rafinhan usean vuoden sopimuksella. Siirtosummaksi kerrottiin 8 miljoonaa euroa. Rafinha vietti Genoassa vain yhden kauden, pelaten 34 ottelua. === Bayern München === Saksalaisseura Bayern München tiedotti 1. kesäkuuta 2011 Rafinhan siirtyvän joukkueeseensa noin 5,5 miljoonan euron siirtosummalla. Rafinha kertoi siirron syyksi pelityylin sopimattomuuden Genoassa. Rafinha edusti Bayernia kahdeksan kauden ajan, ja pelasi Bayern Münchenissä kaikki seurajoukkuekilpailut laskettuna yhteensä 266 ottelua. === Flamengo === Rafinha palasi Brasiliaan kesällä 2019, tehden kahden vuoden sopimuksen Brasilian pääsarjassa pelaavan Flamengon kanssa. == Lähteet == == Aiheesta muualla == * Virallinen kotisivu Luokka:Brasilialaiset jalkapalloilijat Luokka:Brasilialaiset olympiamitalistit Luokka:Vuonna 1985 syntyneet Luokka:Elävät henkilöt
Borgit

Borgit ovat Star Trek -sarjan kuvitteellinen avaruusolentolaji. Ne ovat kyberneettisiä olioita ja alun perin lähtöisin Delta-kvandrantista. Borgit ovat puoliksi humanoideja, puoliksi koneita ja valloittavat maailmoja sulauttamalla ne itseensä. Niiden alukset ovat kuutioiden ja pallojen muotoisia. Ensimmäisen kerran borgit esiintyivät sarjan Star Trek – uusi sukupolvi jaksossa "Borgien armoilla" ("Q Who?"), jossa Q-niminen jumalolento heitti Enterprise-D:n miehistöineen borgien kuution tielle tuhansien valovuosien päähän J-25-tähtijärjestelmään. Seuraavan kerran ne kohdattiin jaksossa "Maailmoista paras" ("The Best of Both Worlds"), jossa kapteeni Jean- Luc Picard siepattiin borgien kuutioon, ja hänestä tuli borgien Locutus, jonka tarkoituksena oli sulauttaa ihmiskunta osaksi borgeja. Borgit olivat merkittävässä roolissa myös elokuvassa Star Trek – ensimmäinen yhteys, jossa borgit kuningattarensa johtamina matkustivat ajassa estämään ensimmäisen yhteyden ihmisten ja vulkaanien välillä. Myöhemmin borgeja on nähty muissakin Star Trek -sarjoissa. Voyagerissa niitä nähtiin usein, ja naispuolisesta borgista Seven of Ninesta tuli jopa miehistön jäsen. Seven of Ninen tarinan kautta Voyager-sarja käsittelee yksilöllisyyden teemaa toistuvasti. Muita ex- borgeja, jotka on onnistuneesti saatu kokemaan yksilöllisyyttä, on muun muassa Hugh, joka esiintyy ensimmäisen kerran Star Trek - uusi sukupolvi -sarjan viidennellä tuotantokaudella jaksossa "I, Borg", sekä Icheb, jonka Voyagerin miehistö pelastaa ja deassimiloi yhtenä viidestä lapsiborgista, jotka ovat jääneet ilman aikuisia borgeja borgialukseen. Kaikki neljä deassimiloitua ex- borgia esiintyvät Star Trek – Picardin ensimmäisellä tuotantokaudella. == Lähteet == Luokka:Star Trek -universumin rodut de:Völker und Gruppierungen im Star-Trek-Universum#Borg sv:Lista över utomjordiska raser i Star Trek#Borgerna
Hal McKusick

Hal McKusick (1. kesäkuuta 1924 – 11. huhtikuuta 2012) oli yhdysvaltalainen jazzmuusikko. Hänen pääsoittimensa oli alttosaksofoni, mutta hän oli myös klarinetisti. McKusick työskenteli yhteistyössä lukuisten aikansa jazzin merkkinimien kanssa, mutta hän levytti myös oman yhtyeensä johdossa. Hän soitti vakituisena jäsenenä muiden muassa Boyd Raeburnin ja Claude Thornhillin kokoonpanoissa 1940-luvulla. == Lähteet == == Aiheesta muualla == * Marc Myersin moniosainen tarina Hal McKusickin urasta Luokka:Yhdysvaltalaiset jazzsaksofonistit Luokka:Vuonna 1924 syntyneet Luokka:Vuonna 2012 kuolleet
Markov-prosessi

Markovin prosessi on stokastinen prosessi, jossa on oleellista ainoastaan muuttujan nykyarvo. Nykyarvo riippuu vain yhdestä edellisestä arvosta (ja kohinaprosessin nykyarvosta) ja voidaan ennustaa käyttämällä vain sitä. Muuttujaan liittyvällä historiatiedolla ei ole tällöin merkitystä: prosessi on historiaton. Markov-prosessi on saanut nimensä kehittäjänsä, venäläisen matemaatikon Andrei Andrejevitš Markovin mukaan. Aihetta on Suomessa tutkinut professori Lauri Saretsalo.Facta 2001, WSOY 1985, 14. osa, palsta 425 == Lähteet == Luokka:Stokastiset prosessit